**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2015 M. KOVO 26 D. SPRENDIMO NR. T1-50 „DĖL PLUNGĖS RAJONO SAVIVALDYBĖS BŪSTO IR SOCIALINIO BŪSTO NUOMOS TVARKOS APRAŠO PATVIRTINIMO“ PAKEITIMO**

2016 m. birželio 30 d. Nr. T1-174

Plungė

Plungės rajono savivaldybės taryba nusprendžia:

Pakeisti Plungės rajono savivaldybės būsto ir socialinio būsto nuomos tvarkos aprašo, patvirtinto Plungės rajono savivaldybės tarybos 2015 m. kovo 26 d. sprendimu Nr. T1-50 „Dėl Plungės rajono savivaldybės būsto ir socialinio būsto nuomos tvarkos aprašo patvirtinimo“, V skyrių, papildant jį 21.2; 21.3 ir 21.4 papunkčiais ir juos išdėstyti taip:

„21.2. Mažas pajamas gaunantys Savivaldybės būsto, išskyrus tarnybinių butų ir bendrabučio kambarių, nuomininkai, negalintys mokėti Lietuvos Respublikos Vyriausybės patvirtinta metodika apskaičiuoto savivaldybės nuomos mokesčio, gali Plungės rajono savivaldybės administracijai teikti rašytinį prašymą dėl būsto nuomos sąlygų pakeitimo ir pateikti metinę gyventojo (šeimos) turto (įskaitant gautas pajamas) už praėjusius metus deklaraciją. Savivaldybės tarybos sprendimas dėl būsto nuomos sąlygų keitimo rengiamas, jei Savivaldybės būsto nuomininko (jo šeimos) deklaruotas praėjusių metų turtas (įskaitant gautas pajamas) atitinka Įstatymo 11 straipsnio 2 dalyje nurodytus dydžius ir jis atitinka kitas Įstatymo 9 straipsnio 1 dalyje nurodytas sąlygas teisei į socialinio būsto nuomą pagrįsti. Įsigaliojus priimtam Savivaldybės tarybos sprendimui dėl nuomos sąlygų pakeitimo, atitinkamu Savivaldybės tarybos sprendimu keičiamas Socialinio būsto sąrašas, jį papildant, ir su nuomininkais sudaromos socialinio būsto nuomos sutartys.

21.3. Socialinio būsto nuomininkai, kurių Gyventojų turto deklaravimo įstatymo nustatyta tvarka deklaruotas turtas (įskaitant gautas pajamas) už parėjusius kalendorinius metus daugiau kaip 20 procentų viršija Įstatymo 11 straipsnio 2 dalyje nurodytus metinius pajamų ir turto dydžius, nebetenka teisės į socialinio būsto nuomą. Tačiau socialinio būsto nuomininkams, kurių deklaruotas turtas (įskaitant gautas pajamas) viršija iki 50 procentų Įstatymo 11 straipsnio 2 dalyje nustatytų pajamų ir turto dydžius (kai deklaruotas pajamas sudaro neįgalumo pašalpa, slaugos ir priežiūros pašalpa, darbo pajamos, uždirbtos Lietuvoje) ir kurie neturi nuosavybės teise tinkamo gyventi būsto, Plungės rajono savivaldybės administracija gali pasiūlyti kreiptis į Savivaldybės tarybą su prašymu leisti nuomotis socialinį būstą kaip Savivaldybės būstą rinkos kainomis.

21.4. Asmens (šeimos) deklaruotam turtui (įskaitant gautas pajamas) viršijus daugiau kaip 20 procentų Įstatymo 11 straipsnio 2 dalyje nustatytus pajamų ir turto dydžius trejus metus iš eilės, Savivaldybės būsto nuomos sutartis po trejų metų nebepratęsiama, ir nuomininkas (-ai) privalo atlaisvinti būstą. Pakeitus nuomos sąlygas, sudaroma terminuota vieneriems metams Savivaldybės būsto nuomos sutartis su galimybe pratęsti ne ilgiau kaip iki trejų metų.“

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis